Մենք ցանկանում ենք, որ աշակերտները, ուսանողները, գիտական աշխատանքներ կատարողները իրենց առաջադրանքները, կուրսային, դիպլոմային և այլ աշխատանքներ կատարեն գործնականում կիրառվող ոլորտներում։ Վիքիփեդիայում և քույր նախագծերում ուսանողները հնարավորություն կունենան զետեղել իրենց աշխատանքները/առաջադրանքները և ստանալ այլ ուսանողների ու դասախոսների գնահատականը/կարծիքը՝ այդպիսով կատարելագործելով նման աշխատանքների որակը։ Իրենց աշխատանքները, հոդվածները Վիքիմեդիայի նախագծերում տեղադրելով՝ ուսանողները ճանապարհ կհարթեն հաջորդ սերնդի ուսանողների համար՝ թողնելով նրանց գիտելիքների/գրականության ավելի համալիր աղբյուրներ։ Միևնույն ժամանակ ուսանողները/աշակերտները ավելի մեծ պատասխանատվությամբ կվերաբերվեն իրենց առաջադրանքներին՝ գիտակցելով, որ դրանցից օգտվելու են մյուսները։ Այս գործընթացը տիրող զուտ սպառողական մոտեցումից բացի՝ կօգնի զարգացնել նաև ներդնելու, ավելացնելու և զարգացնելու մշակույթը տեղեկատվական ոլորտում։